Z A P I S N I K

1. (konstituirajuće) sjednice Vijeća Mjesnog odbora Granešina
održane 18. lipnja 2021. u Kulturnom centru Dubrava, Dubrava 51a,
s početkom u 15,00 sati



NAZOČNI IZABRANI ČLANOVI VIJEĆA:

            1. Josip Berišić                                                  				
            2. Roberto Dučkić                                                                                                      
            3. Vinko Rodić                                                     
	4.  Ivica Šamec                                                         
	5.  Božidar Tomkić       
                                           

OSTALI NAZOČNI:

	- Luka Barišić, viši stručni referent u Gradskom uredu za mjesnu samoupravu.
	- Marko Nakić, stručni referent u Gradskom uredu za mjesnu samoupravu.

	
Nakon kraćeg pozdravnog govora višeg stručnog referenta Luke Barišića iz Gradskog ureda intonirana je himne Republike Hrvatske i odana počast minutom šutnje svim palim hrvatskim braniteljima i civilnim žrtvama Domovinskog rata. 
	
Sukladno članku 50. stavku 3. Odluke o izborima članova vijeća gradskih četvrti i članova vijeća mjesnih odbora (4/13, 5/17, 7/17, 2/19, 28/20, 8/21, 10/21 - pročišćeni tekst), propisano je da konstituirajućom sjednicom do izbora predsjednika vijeća predsjedava prvi izabrani član s kandidacijske liste koja je dobila najviše glasova.
Temeljem uvida u službene rezultate izbora članova Vijeća Mjesnog odbora Granešina, konstatirano je da je najviše glasova dobila kandidacijska lista Domovinski pokret – DP – Zelena lista te da je prvi izabrani član na toj listi gospodin Luka Holjevac. Pošto je navedeni stavio mandat u mirovanje kao privremeni predsjedatelj sjednicom je predsjedavao Josip Berišić, Domovinski pokret – DP – Zelena lista  sve do izbora predsjednika Vijeća.
Predsjedatelj konstatira da je nazočno pet od ukupno pet članova Vijeća te Vijeće može pravovaljano odlučivati.

	Na prijedlog predsjedatelja, Vijeće bez rasprave, jednoglasno, utvrđuje

DNEVNI RED:

1. Osnivanje i izbor Mandatnog povjerenstva,
2. Izvješće Mandatnog povjerenstva o provedenim izborima za članove Vijeća     Mjesnog odbora Granešina,
3. Polaganje prisege članova Vijeća,
4. Izbor predsjednika Vijeća,
5. Izbor potpredsjednika Vijeća,
6. Pitanja i prijedlozi.


Ad 1. Osnivanje i izbor Mandatnog povjerenstva

Predsjedatelj obavještava da je radi omogućavanja daljnjeg rada i pravovaljanog odlučivanja potrebno verificirati mandate članovima Vijeća, za što je potrebno osnovati i izabrati Mandatno povjerenstvo, koje ima predsjednika i dva člana. Za predsjednika Mandatnog povjerenstva predlaže se Josipa Berišića, a za članove Božidara Tomkića i Roberta Dučkića.
Predsjedatelj predlaže donošenje zaključka o osnivanju i o izboru članova Mandatnog povjerenstva Vijeća te otvara raspravu.
	Vijeće bez rasprave, jednoglasno (5 za ), donosi


Z A K LJ U Č A K
o osnivanju i izboru članova Mandatnog povjerenstva


	1. Osniva  se Mandatno povjerenstvo Vijeća Mjesnog odbora Granešina (u nastavku teksta: Vijeće).

2. Zadaće Mandatnog povjerenstva su:
- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata izabranim članovima i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;
- podnositi izvješća o tome da su ispunjeni uvjeti za prestanak mandata članu Vijeća u slučajevima utvrđenim Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;
- podnositi izvješća o tome da su ispunjeni uvjeti za početak mandata zamjeniku člana Vijeća.

	3. U Mandatno povjerenstvo biraju se:
	za predsjednika: Josip Berišić,
	za članove:         1. Božidar Tomkić i
			   2. Roberto Dučkić.


	Predsjedatelj poziva Mandatno povjerenstvo da pripremi izvješće o provedenim izborima i prijedlog zaključka o verifikaciji mandata članovima Vijeća.



Ad 2. Izvješće Mandatnog povjerenstva o provedenim izborima za članove Vijeća Mjesnog odbora Granešina

Predsjednik Mandatnog povjerenstva podnosi izvješće. (Potpisano izvješće prilaže se ovom zapisniku.) 


Predsjedatelj otvara raspravu.

	Vijeće bez rasprave, jednoglasno, donosi
ZAKLJUČAK
o Izvješću Mandatnog povjerenstva


           1. Prima se na znanje Izvješće Mandatnog povjerenstva i verificiraju se mandati sljedećim članovima/članicama Vijeća Mjesnog odbora Granešina: 
  
                          (ime i prezime)                                          (politička stranka/lista - skraćeno)
		


1.	Josip Berišić  		DOMOVINSKI POKRET - DP 
                                               ZELENA LISTA         


2.         Roberto Dučkić         DOMOVINSKI POKRET - DP 
                                               ZELENA LISTA         


3.	Vinko Rodić		HRVATSKA DEMOKRATSKA ZAJEDNICA – HDZ   
                                                HRVATSKA SOCIJALNO-LIBERALNA STRANKA - HSLS  
   			             HRVATSKA STRANKA UMIROVLJENIKA - HSU   


4.	Ivica Šamec                SOCIJALDEMOKRATSKA PARTIJA HRVATSKE – SDP


5.	Božidar Tomkić	„BANDIC MILAN 365 – STRANKA RADA I 						 SOLIDARNOSTI“ –  „365 STRANKA RADA I 					             SOLIDARNOSTI            

   
                                   

                                            
	2. Ovaj će se Zaključak dostaviti Gradskom uredu za mjesnu samoupravu, Ulica grada Vukovara 56a.


Ad 3. Polaganje prisege članova Vijeća

Predsjedatelj čita tekst prisege i poimence proziva članove Vijeća kojima su verificirani mandati, a članovi izgovaraju riječ „PRISEŽEM“.
/Potpisani tekstovi prisege članova Vijeća prilažu se ovom zapisniku./





Ad 4. Izbor predsjednika Vijeća

	Predsjedatelj obavještava članove Vijeća da, u skladu s čl. 15. Poslovnika o radu Vijeća,  prijedlog kandidata za predsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata. 
Utvrđuje da je podnesen 1 prijedlog. 
Prijedlog da se za predsjednika izabere Josip Berišić podnijeli su članovi: Josip Berišić, Roberto Dučkić i Božidar Tomkić.
/Prijedlog se prilaže ovom zapisniku./

Predsjedatelj otvara raspravu.
	Budući da nitko ne traži riječ, predsjedatelj poziva izabrane članove Vijeća da dizanjem ruke daju svoj glas ponuđenom kandidatu. Predsjedatelj daje na glasovanje prijedlog kandidata.
	Za kandidata Josipa Berišića glasovalo je 4 prisutnih članova Vijeća uz jednog suzdržanog.
Budući da je kandidat dobio glasove većinu prisutnih članova Vijeća, Vijeće jednoglasno donosi


Z A K LJ U Č A K
o izboru predsjednika Vijeća Mjesnog odbora Granešina


	1. Za predsjednika Vijeća Mjesnog odbora Granešina izabran je Josip Berišić.

	2. Ovaj će Zaključak biti objavljen na oglasnoj ploči u sjedištu Mjesnog odbora.

	
	Predsjednik zahvaljuje članovima Vijeća na ukazanom mu povjerenju i nastavlja predsjedati.


Ad 5. Izbor potpredsjednika Vijeća

	Predsjednik obavještava članove Vijeća da, u skladu s čl. 15. Poslovnika o radu Vijeća, prijedlog kandidata za potpredsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata. 

Prijedlog da se za potpredsjednika izabere Božidar Tomkić podnijeli su članovi: Josip Berišić, Roberto Dučkić i Božidar Tomkić.
/Prijedlog se prilaže ovom zapisniku./
	 
Predsjednik otvara raspravu.
	Budući da nitko ne traži riječ, predsjednik poziva izabrane članove Vijeća da dizanjem ruke daju svoj glas ponuđenom kandidatu. Predsjednik daje na glasovanje prijedlog kandidata. 
	Za kandidata Božidara Tomkića  glasovalo je 4 prisutnih članova Vijeća uz jedan suzdržani.
Budući da je kandidat dobio većinu glasova prisutnih članova Vijeća, Vijeće jednoglasno donosi


Z A K LJ U Č A K
o izboru potpredsjednika Vijeća Mjesnog odbora Granešina


	1. Za potpredsjednika Vijeća Mjesnog odbora Granešina izabran je Božidar Tomkić.

	2. Ovaj će Zaključak biti objavljen na oglasnoj ploči u sjedištu Mjesnog odbora.


Predsjednik čestita izabranom potpredsjedniku.
Potpredsjednik zahvaljuje članovima Vijeća.


Ad 6. Pitanja i prijedlozi

	Na prijedlog predsjednika Vijeća, dogovoren je termin sljedeće sjednice Vijeća.
	Budući da nitko ne traži riječ, predsjednik zaključuje sjednicu.

Završeno u 15,45 sati.


					
KLASA: 026-02/21-002/999
URBROJ: 251-06-11-5-21-2
Zagreb, 18. lipnja 2021.                  
         Predsjednik
Vijeća Mjesnog odbora
           Granešina

